ลำดับอาวุโสในประเทศจีน

ลำดับอาวุโสในสาธารณรัฐประชาชนจีน คือการจัดอันดับผู้นำทางการเมืองเพื่อวัตถุประสงค์ด้านงานพิธีการต่าง ๆ และเพื่อจัดลำดับชื่อในข่าวสารอย่างเป็นทางการทั้งในรูปแบบลายลักษณ์อักษรและทางโทรทัศน์ บางครั้งถูกใช้เพื่อประเมินระดับอำนาจทางการเมืองที่รับรู้ได้ แม้จะไม่มีการจัดลำดับที่เผยแพร่อย่างเป็นทางการ แต่โดยทั่วไปแล้วมีธรรมเนียมปฏิบัติและระเบียบการที่กำหนดไว้ และตำแหน่งสัมพันธ์ของบุคคลทางการเมืองจีนมักสามารถอนุมานได้จากลำดับในการประชุมและโดยเฉพาะอย่างยิ่งจากระยะเวลาและลำดับที่บุคคลเหล่านั้นได้รับการนำเสนอโดยสื่อทางการ นับตั้งแต่ ค.ศ. 1982 เลขาธิการใหญ่พรรคคอมมิวนิสต์จีนเป็นเจ้าหน้าที่ระดับสูงสุดในสาธารณรัฐประชาชนจีน
ลำดับจะแตกต่างกันไปตามบุคคลและช่วงเวลา นับตั้งแต่คริสต์ทศวรรษ 1980 ตำแหน่งทางการเมืองของจีนได้รับการสถาปนาให้เป็นสถาบันมากขึ้น อย่างไรก็ตาม ส่วนหนึ่งของอำนาจที่ผู้นำจีนมีอยู่นั้นยังคงมาจากตัวตนของพวกเขา มากกว่าจะมาจากตำแหน่งที่พวกเขาดำรงอยู่
บุคคลหนึ่ง ๆ สามารถดำรงตำแหน่งผู้นำระดับสูงหลายตำแหน่งพร้อมกันแต่ก็ไม่สามารถอ้างได้ว่าเป็นผู้นำโดยพฤตินัย ตัวอย่างเช่นกรณีของฮฺว่า กั๋วเฟิงที่ดำรงตำแหน่งประธานพรรคคอมมิวนิสต์จีน ในสมัยที่เติ้ง เสี่ยวผิง เป็น "ผู้นำสูงสุด" ระบบการจัดลำดับแบบดั้งเดิมนั้นมีพื้นฐานบนลำดับอาวุโสของคณะกรรมาธิการสามัญประจำกรมการเมืองพรรคคอมมิวนิสต์จีน ชื่อในรายการนี้รวมบรรดาผู้นำพรรคและรัฐที่ได้รับการพิจารณาอย่างเป็นทางการทั้งหมด

**ลำดับอาวุโส**

**การประยุกต์ใช้**
ลำดับอาวุโสค่อย ๆ กลายเป็นมาตรฐานเมื่อสถาบันต่าง ๆ ของพรรคคอมมิวนิสต์จีนและสาธารณรัฐประชาชนจีนมีความมั่นคงและเป็นระบบมากขึ้น สิ่งพิมพ์ภายในและสื่อทางการจะปฏิบัติตามระเบียบการจัดลำดับอาวุโสอย่างเคร่งครัดเมื่อรายงานข่าวหรือประกาศต่อสาธารณะที่เกี่ยวข้องกับผู้นำหลายคน ในทำนองเดียวกัน ลำดับอาวุโสจะถูกปฏิบัติตามอย่างเคร่งครัดเมื่อจัดที่นั่งผู้นำในการประชุมและงานพิธีการต่าง ๆ
บ่อยครั้งที่รายการข่าวของสื่อรัฐ เช่น ซินเหวินเหลียนปัว มองข้ามความสำคัญที่แท้จริงของเรื่องราวที่เกี่ยวข้องกับผู้นำแต่ละคน แท้จริงแล้วลำดับข่าวถูกกำหนดโดยลำดับทางการเมืองเพียงอย่างเดียว ตัวอย่างเช่น หากผู้นำระดับสูงกว่ากำลังเป็นประธานในการประชุมประจำ ขณะที่ผู้นำระดับต่ำกว่ากำลังลงพื้นที่ประสบภัยแผ่นดินไหว การประชุมประจำนั้นจะได้รับความสำคัญเหนือกว่าภัยพิบัติในลำดับของการรายงาน
การจัดลำดับผู้นำอาจเห็นได้ชัดเจนที่สุดในการชุมนุมขนาดใหญ่ของผู้นำพรรคและรัฐ เช่น การประชุมพรรค การประชุมสภาประชาชนแห่งชาติ พิธีศพหรือพิธีรำลึกถึงอดีตผู้นำ หรือการเฉลิมฉลองครบรอบที่สำคัญ
ลำดับอาวุโสในปัจจุบันใช้กับผู้นำพรรค รัฐ และกองทัพ โดยทั่วไปแล้วจะเป็นไปตามลำดับที่กำหนดโดยสถาบันที่ผู้นำเหล่านี้สังกัดอยู่ และจะมีการจัดลำดับผู้นำแต่ละคนเพิ่มเติมภายในแต่ละสถาบันนั้น ๆ หากบุคคลหนึ่งดำรงตำแหน่งในสถาบันพรรคและรัฐหลายแห่ง พวกเขาจะถูกกล่าวถึงในครั้งแรกสำหรับตำแหน่งสูงที่สุดของพวกเขาเท่านั้น เนื่องจากจีนเป็นรัฐคอมมิวนิสต์พรรคเดียว โดยทั่วไปจึงถือว่าเลขาธิการใหญ่พรรคคอมมิวนิสต์จีนดำรงตำแหน่งสูงสุดในระบบการเมือง

**ลำดับของสถาบัน**
องค์กรของพรรค รัฐ และกองทัพ มีลำดับชั้นที่ใช้กันทั่วไป ดังนี้:
# คณะกรรมาธิการกลางพรรคคอมมิวนิสต์จีน
## กรมการเมือง
### คณะกรรมาธิการสามัญประจำกรมการเมือง
## สำนักเลขาธิการ
# องค์กรอำนาจรัฐและนิติบัญญัติสูงสุด: สภาประชาชนแห่งชาติ (NPC)
## คณะกรรมาธิการสามัญประจำสภาประชาชนแห่งชาติ (NPCSC)
# ประธานาธิบดี (ในฐานะองค์กรรัฐ)
# องค์กรบริหารสูงสุด: คณะมนตรีรัฐกิจ
# องค์กรแนวร่วมระดับสูง:
#:: คณะกรรมาธิการแห่งชาติประจำสภาที่ปรึกษาการเมืองประชาชนจีน (CPPCC)
# องค์กรทหารสูงสุด: คณะกรรมการการทหารส่วนกลาง (CMC), "หนึ่งสถาบัน สองชื่อ":
## คณะกรรมการการทหารส่วนกลางพรรคคอมมิวินสต์จีน
## คณะกรรมการการทหารส่วนกลางสาธารณรัฐประชาชนจีน
# องค์กรกำกับดูแลสูงสุด (สองสถาบันใช้สำนักงานร่วมกัน):
## คณะกรรมการสอบวินัยส่วนกลาง (CCDI)
## คณะกรรมการกำกับดูแลแห่งชาติสาธารณรัฐประชาชนจีน (NSC)
# องค์กรตุลาการสูงสุด:
## ศาลประชาชนสูงสุด (SPC)
## สำนักงานอัยการประชาชนสูงสุด (SPP)

**ลำดับของผู้นำ**

**ลำดับชื่อในข่าวทางการ**
# สมาชิกปัจจุบันของคณะกรรมาธิการสามัญประจำกรมการเมืองพรรคคอมมิวนิสต์จีน โดยปกติประกอบด้วย:
## เลขาธิการใหญ่คณะกรรมาธิการกลางพรรคคอมมิวนิสต์จีน
## ประธานาธิบดีสาธารณรัฐประชาชนจีน
## ประธานคณะมนตรีรัฐกิจ
## ประธานคณะกรรมาธิการสามัญประจำสภาประชาชนแห่งชาติ
## ประธานคณะกรรมาธิการแห่งชาติประจำสภาที่ปรึกษาการเมืองประชาชนจีน
## ประธานคณะกรรมการการทหารส่วนกลาง
## สมาชิกคนอื่น ๆ ในคณะกรรมาธิการสามัญประจำกรมการเมืองโดยปกติรวมถึง:
##* เลขาธิการสำนักเลขาธิการกลางพรรคคอมมิวนิสต์จีน คนที่ 1
##* เลขาธิการคณะกรรมการสอบวินัยส่วนกลาง
##* รองประธานคณะมนตรีรัฐกิจ คนที่ 1
# รองประธานาธิบดี
# สมาชิกปัจจุบันคนอื่น ๆ ของกรมการเมืองโดยปกติรวมถึง:
#* รองประธานคณะมนตรีรัฐกิจ
#* รองประธานคณะกรรมการการทหารส่วนกลาง
# อดีตเลขาธิการใหญ่คณะกรรมาธิการกลางพรรคคอมมิวนิสต์จีน
# อดีตสมาชิกคณะกรรมาธิการสามัญประจำกรมการเมือง
# สมาชิกปัจจุบันของสำนักเลขาธิการกลางพรรคคอมมิวนิสต์จีน
# รองประธานคณะกรรมาธิการสามัญประจำสภาประชาชนแห่งชาติ
# มนตรีรัฐกิจ
# ผู้อำนวยการคณะกรรมการกำกับดูแลแห่งชาติ
# ประธานศาลประชาชนสูงสุด
# อัยการสูงสุดของสำนักงานอัยการประชาชนสูงสุด
# รองประธานคณะกรรมาธิการแห่งชาติประจำสภาที่ปรึกษาการเมืองประชาชนจีน อยู่ท้ายรายชื่อ "ผู้นำพรรคและรัฐ" ระดับชาติปัจจุบัน (党和国家领导人)
# "ผู้นำพรรคและรัฐ" ที่เกษียณอายุแล้ว ยกเว้นอดีตสมาชิกคณะกรรมาธิการสามัญปรจำกรมการเมือง ซึ่งได้รับการจัดลำดับตามตำแหน่งสูงสุดที่พวกเขาเคยดำรง จัดลำดับแบบเดียวกับข้างต้น
# สมาชิกคณะกรรมการการทหารส่วนกลาง ยกเว้นประธานและรองประธาน ไม่ถือเป็น "ผู้นำพรรคและรัฐ" ระดับชาติ แต่เป็นเพียงผู้นำกองทัพปลดปล่อยประชาชนเท่านั้น และโดยทั่วไปมีรายชื่อแยกตามระเบียบการ
## สมาชิกคณะกรรมการการทหารส่วนกลางปัจจุบัน (ยกเว้นประธานและรองประธาน)
## อดีตสมาชิกคณะกรรมการการทหารส่วนกลาง (ยกเว้นประธานและรองประธาน)
# เจ้าหน้าที่ระดับมณฑล-กระทรวง

**ลำดับที่นั่ง**
# เลขาธิการใหญ่คณะกรรมาธิการกลางพรรคคอมมิวนิสต์จีนคนปัจจุบัน
# อดีตเลขาธิการใหญ่คณะกรรมาธิการกลางพรรคคอมมิวนิสต์จีน
# สมาชิกปัจจุบันของคณะกรรมาธิการสามัญประจำกรมการเมืองพรรคคอมมิวนิสต์จีน ยกเว้นเลขาธิการใหญ่ โดยปกติประกอบด้วย:
## ประธานาธิบดีสาธารณรัฐประชาชนจีน
## ประธานคณะมนตรีรัฐกิจ
## ประธานคณะกรรมาธิการสามัญประจำสภาประชาชนแห่งชาติ
## ประธานคณะกรรมาธิการแห่งชาติประจำสภาที่ปรึกษาการเมืองประชาชนจีน
## ประธานคณะกรรมการการทหารส่วนกลาง
## สมาชิกคนอื่น ๆ ของคณะกรรมาธิการสามัญประจำกรมการเมือง โดยปกติรวมถึง:
##* เลขาธิการสำนักเลขาธิการกลางพรรคคอมมิวนิสต์จีน คนที่ 1
##* เลขาธิการคณะกรรมการสอบวินัยส่วนกลาง
##* รองประธานคณะมนตรีรัฐกิจ คนที่ 1
# รองประธานาธิบดี
# อดีตสมาชิกคณะกรรมาธิการสามัญประจำกรมการเมือง
# สมาชิกปัจจุบันคนอื่น ๆ ของกรมการเมืองโดยปกติรวมถึง:
#* รองประธานคณะมนตรัฐกิจ
#* รองประธานคณะกรรมการการทหารส่วนกลาง
# สมาชิกปัจจุบันของสำนักเลขาธิการกลางพรรคคอมมิวนิสต์จีน
# รองประธานคณะกรรมาธิการสามัญประจำสภาประชาชนแห่งชาติ
# มนตรีรัฐกิจ
# ผู้อำนวยการคณะกรรมการกำกับดูแลแห่งชาติ
# ประธานศาลประชาชนสูงสุด
# อัยการสูงสุดของสำนักงานอัยการประชาชนสูงสุด
# รองประธานคณะกรรมาธิการแห่งชาติประจำสภาที่ปรึกษาการเมืองประชาชนจีน อยู่ท้ายรายชื่อ "ผู้นำพรรคและรัฐ" ระดับชาติปัจจุบัน" (党和国家领导人)
# "ผู้นำพรรคและรัฐ" ที่เกษียณอายุแล้ว ยกเว้นอดีตสมาชิกคณะกรรมาธิการสามัญปรจำกรมการเมือง ซึ่งได้รับการจัดลำดับตามตำแหน่งสูงสุดที่พวกเขาเคยดำรง จัดลำดับแบบเดียวกับข้างต้น
# สมาชิกคณะกรรมการการทหารส่วนกลาง ยกเว้นประธานและรองประธาน ไม่ถือเป็น "ผู้นำพรรคและรัฐ" ระดับชาติ แต่เป็นเพียงผู้นำกองทัพปลดปล่อยประชาชนเท่านั้น
## สมาชิกคณะกรรมการการทหารส่วนกลางปัจจุบัน (ยกเว้นประธานและรองประธาน)
## อดีตสมาชิกคณะกรรมการการทหารส่วนกลาง (ยกเว้นประธานและรองประธาน)
# เจ้าหน้าที่ระดับมณฑล-กระทรวง
หมายเหตุ:- การจัดลำดับของรองประธานาธิบดีสาธารณรัฐประชาชนจีนโดยปกติจะขึ้นอยู่กับว่ารองประธานาธิบดีคนนั้นเป็นสมาชิกคณะกรรมาธิการสามัญประจำกรมการเมืองปัจจุบันหรืออดีต หรือเป็นสมาชิกคนอื่นของกรมการเมือง การรายงานข่าวของสื่อเกี่ยวกับสภาผู้แทนประชาชนแห่งชาติในเดือนมีนาคม ค.ศ. 2018 จัดลำดับหวัง ฉีชาน รองประธานาธิบดีคนใหม่ ไว้ในลำดับต่อจากคณะกรรมาธิการสามัญ ซึ่งเขาเพิ่งเกษียณจากตำแหน่งนั้น

**ผู้นำระดับชาติ**

**อ้างอิง**
หมวดหมู่:การเมืองจีน